సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
నోకియాతో ఎయిర్‌టెల్ ‘వీవోఎల్టీఈ’ ఒప్పందం
వాయిస్ ఓవర్ ఎల్‌టీఈ (VoLTE) కాలింగ్ టెక్నాలజీని ప్రవేశపెట్టడానికి ఎయిర్‌టెల్ చర్యలు ప్రారంభించింది.
TNN | Updated:
Nov 2, 2016, 03:30PM IST
వాయిస్ ఓవర్ ఎల్&zwnj;టీఈ ( VoLTE ) కాలింగ్ టెక్నాలజీని ప్రవేశపెట్టడానికి ఎయిర్&zwnj;టెల్ చర్యలు ప్రారంభించింది. ఈ వీవోఎల్టీఈని టెక్నాలజీని తీసుకురావడానికి ఫిన్&zwnj;లాండ్ దిగ్గజ కంపెనీ నోకియాతో భారతీ ఎయిర్&zwnj;టెల్ ఒప్పందం చేసుకుంది. ఈ టెక్నాలజీ కోసం నోకియాకు ఎయిర్&zwnj;టెల్ 60 మిలియన్ డాలర్లు (రూ. 402 కోట్లు) చెల్లిస్తోంది. ఎయిర్&zwnj;టెల్ వీవోఎల్టీఈ సదుపాయం ఈ ఏడాదే అందుబాటులోకి రానున్నట్లు కంపెనీ ప్రకటించింది.
వీవోఎల్టీఈ టెక్నాలజీని ఎయిర్&zwnj;టెల్ కొన్ని ప్రాంతాల్లో విజయవంతంగా పరీక్షించింది. దీని కోసం నోకియాతో చిన్న ఒప్పందాన్ని కూడా అప్పట్లో కుదుర్చుకుంది. ఇప్పుడు ఈ టెక్నాలజీని దేశవ్యాప్తంగా తీసుకురావాలని నోకియాతో పూర్తిస్థాయి ఒప్పందం చేసుకుంది.
వీవోఎల్టీఈ ద్వారా ఆపరేటర్ వాయిస్, డాటా సర్వీస్&zwnj;లను ఒకేసారి అందజేయడానికి వీలుంటుంది. ఎల్టీఈ డాటాను ఉపయోగించుకుని ఒక యాప్ సహాయంతో వాయిస్ కాల్స్ చేయడం వీలవుతుంది. ప్రస్తుతం రిలయన్స్ జియో కూడా అదే చేస్తోంది. జియో నుంచి వస్తున్న పోటీని తట్టుకోడానికి ఇప్పుడు ఎయిర్&zwnj;టెల్ వీవోఎల్టీఈ టెక్నాలజీలోకి అడుగుపెడుతోంది. అయితే ఇది ఎయిర్&zwnj;టెల్&zwnj;కే కలుసొచ్చేలా ఉందని నిపుణులు అంటున్నారు. ఇప్పటికే ఇంటర్ కనెక్షన్ సమస్యతో బాధపడుతున్న జియోకు ఎయిర్&zwnj;టెల్ వీవోఎల్టీఈ ప్రారంభమైతే కాల్ ఫెయిల్యూర్ సమస్య మరింత అధికమవుతుందని అంచనా వేస్తున్నారు. కాగా, ఎయిర్&zwnj;టెల్ తరవాత భారత్&zwnj;లో రెండు, మూడు స్థానాల్లో ఉన్న టెలికాం ఆపరేటర్లు ఐడియా, వొడాఫోన్ కూడా త్వరలో వీవోఎల్టీఈ రేస్&zwnj;లో పాల్గోనున్నట్లు తెలుస్తోంది.